CELEX: 31987R3512
Language: el
Date: 1987-11-23 00:00:00
Title: Κανονισμός (ΕΟΚ) αριθ. 3512/87 της Επιτροπής της 23ης Νοεμβρίου 1987 περί επαναφοράς της εισπράξεως τελωνειακών δασμών για κούκλες κάθε είδους της κλάσεως 97.02 του κοινού δασμολογίου, καταγωγής Φιλιππινών, δικαιούχων των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων

Avis juridique important

|

31987R3512

Κανονισμός (ΕΟΚ) αριθ. 3512/87 της Επιτροπής της 23ης Νοεμβρίου 1987 περί επαναφοράς της εισπράξεως τελωνειακών δασμών για κούκλες κάθε είδους της κλάσεως 97.02 του κοινού δασμολογίου, καταγωγής Φιλιππινών, δικαιούχων των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  

Επίσημη Εφημερίδα αριθ. L 334 της 24/11/1987 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 3512/87 ΤΗΣ ΕΠΙΤΡΟΠΗΣ  της 23ης Νοεμβρίου 1987  περί επαναφοράς της εισπράξεως τελωνειακών δασμών για κούκλες κάθε είδους της κλάσεως 97.02 του κοινού δασμολογίου, καταγωγής Φιλιππινών, δικαιούχου των προβλεπομένων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3924/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 15,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3924/86, τα προϊόντα του παραρτήματος ΙΙ καταγωγής χωρών και εδαφών που αναφέρονται στο παράρτημα ΙΙΙ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 14·  ότι, σύμφωνα με το εν λόγω άρθρο 14, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μια περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1984 στην Κοινότητα προϊόντων καταγωγής τρίτων χωρών·  ότι, για κούκλες κάθε είδους της κλάσεως 97.02 του κοινού δασμολογίου, η βάση αναφοράς διαμορφώνεται σε ύψος 9 680 000 ECU· ότι, κατά την ημερομηνία 18 Νοεμβρίου 1987, οι εισαγωγές των προϊόντων αυτών στην Κοινότητα, καταγωγής Φιλιππινών, ανέρχονται δια καταλογισμού στο ύψος της εν λόγω βάσεως αναφοράς ·  ότι η ανταλλαγή πληροφοριών στην οποία προέβει η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Φιλιππινών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 27 Νοεμβρίου 1987, η ανασταλείσα, δυνάμει του κανονισμού (ΕΟΚ) αριθ. 3924/86, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Φιλιππινών, στην Κοινότητα:  1.2.3 //  //  //  // Αύξων  αριθμός   // Κλάση  του κοινού  δασμολογίου  και κώδικας ΝΙΜΕΧΕ   // Περιγραφή εμπορευμάτων   //  //  //  // 30.5153   // 97.02  (97.02-όλοι οι αριθμοί)   // Κούκλες κάθε είδους   //    //  //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 373 της 31. 12. 1986, σ. 1.